text: Huspriser falder - men ikke i Aabenraa
  25 december 2011 kl. 12.22
  Huspriserne falder stort set over hele det syd- og sønderjyske område. Bortset fra Aabenraa.
  Hvis man vil gøre en god handel, skal man se en anden vej end at sælge sit hus. 
  Nye tal fra Realkreditrådet, som DR Syd har kikket nærmere på viser, at den gennemsnitslige kvadratmeter pris ved en hushandel er faldet, hvis man sammenligner 3. kvartal i år med samme periode sidste år.
  Det gælder i syv kommuner i Syd- og Sønderjylland. Eneste kommune i landsdelen, hvor kvadratmeterpriser er steget, er i Aabenraa kommunen.
  